ג'ני סלייט

ג'ני שרה סלייט (בשם מלא באנגלית: Jenny Sarah Slate; נולדה ב-25 במרץ 1982) היא שחקנית, מדבבת, קומיקאית וסופרת יהודייה-אמריקאית. סלייט נולדה וגדלה במילטון, מסצ'וסטס. אביה רון סלייט, הוא איש עסקים ומשורר שעבד כסגן נשיא של תאגיד התקשורת הגלובלית EMC. ואחר כך הפך למנכ"ל חברת סטארטפ בתחום הביוטק. אמה ננסי, עקרת בית ומשוררת. לג'ני אחות גדולה - אביגייל, ואחות קטנה סטייסי. סלייט היא יהודייה משני צדדיה, סבתה נולדה בקובה למשפחה יהודית משוודיה וקרואטיה, וגדלה בצרפת. היא התחנכה באקדמיית מילטון (אנ') והיא בוגרת תואר ראשון בספרות מאוניברסיטת קולומביה, שם היא הקימה את קבוצת האלתור "Fruit Paunch". סלייט החלה להופיע ב-Varsity Show, שם פגשה את גייב לידמן, שהפך לפרטנר שלה. בשנת 2004 סיימה את לימודיה באוניברסיטת קולומביה. לאחר מכן עברה להתגורר בברוקלין. בעקבות משחקים מוקדמים ותפקידי סטנד-אפ בטלוויזיה, ובעקבות השתתפותה בכתיבתה והפקתה של סדרת הספרים/סרטים קצרים "Marcel the Shell with Shoes On" (אנ') (2010–הווה), זכתה סלייט להכרה בניו יורק. בשנת 2009, החלה להופיע בתוכנית "סאטרדיי נייט לייב". היא הפכה לחברה קבועה בעונה ה-35 בתוכנית והשתתפה עד 2010. בשנת 2012, בזכות קולה הייחודי, קיבלה סלייט את תפקיד תמי לארסן בסדרת ההנפשה "ההמבורגרים של בוב". בין השנים 2013–2015, שיחקה את מונה-ליסה ספרשטיין בסדרת הטלוויזיה "מחלקת גנים ונוף" ואת שרה גוגנהיים בסדרת הטלוויזיה "בית השקרים" (אנ'), ובמערכון הקומדיה "Kroll Show". בשנת 2014, פרצה לתודעה עם קבלת תפקיד ראשי בסדרת הדרמה-קומדיה "Obvious Child" (אנ'), עבור תפקיד זה זכתה בפרס "סרט בחירת המבקרים לשחקנית הטובה ביותר בקומדיה" והייתה מועמדת לפרס אינדפנדנט ספיריט ולפרסי גות'הם. בשנת 2016, סלייט דובבה בסרטים "זוטרופוליס" ו"החיים הסודיים של חיות המחמד" וב-2017, דובבה בסרטים "גנוב על העולם", "סרט לגו באטמן" ובסדרה "פה גדול". בנוסף באותה שנה, היא החלה לשחק בתפקידי דרמה בסרט "חיבור פשוט". ב-2018, שיחקה בסרט גיבורי העל "ונום" והחלה לדבב את דמותה של מיס נני בסדרה "חבובוטף". ב-2019, דיבבה את גידגט בסרט "החיים הסודיים של חיות המחמד 2". בשנת 2022, שיחקה בסרט "I Want You Back" לצידו של צ'ארלי דיי. בהמשך השנה שיחקה בסרט המדע-בדיוני "הכול בכל מקום בבת אחת" בדמות של "האף הגדול". בשנת 2009, החלה לצאת עם הקולנוען דין פליישר-קאמפ ובספטמבר 2012 הם נישאו. במאי 2016 הזוג נפרד. במשך תקופה קצרה היא יצאה עם השחקן כריס אוונס. בספטמבר 2019 סלייט התארסה לאוצר האומנות בן שאטוק, ובדצמבר 2020 ילדה את בתה הראשונה - איידה לופין. מדיה וקבצים בנושא ג'ני סלייט בוויקישיתוף ג'ני סלייט, ברשת החברתית אקס (טוויטר) ג'ני סלייט, ברשת החברתית אינסטגרם ג'ני סלייט, במסד הנתונים הקולנועיים IMDb (באנגלית) ג'ני סלייט, באתר "אידיבי", מאגר הידע העברי לקולנוע ישראלי ועולמי ג'ני סלייט, באתר AllMovie (באנגלית) ג'ני סלייט, באתר Rotten Tomatoes (באנגלית) ג'ני סלייט, במסד הנתונים הקולנועיים KinoPoisk (ברוסית) ג'ני סלייט, באתר MusicBrainz (באנגלית) ג'ני סלייט, באתר Discogs (באנגלית) ג'ני סלייט, באתר Songkick (באנגלית) ג'ני סלייט, באתר Genius גייב וג'ני באתר Vimeo About Ron Slate Questions For: Jenny Slate, Boston Daily, ‏27 בפברואר 2009 Naomi Pfefferman, Comedian Jenny Slate in ‘Obvious Child’, Jewish Journal, ‏18 ביוני 2014 Kathy Kurtz Ferrari, Jenny Slate Joins the Cast of ‘Saturday Night Live’, Milton Times, ‏4 בספטמבר 2009 JADA YUAN, The Year of Living Publicly, VULTURE, ‏21 במרץ 2017 Dana Drori, Jenny Slate On Her Career-Making Film 'Obvious Child', bullettmedia.com, ‏6 ביוני 2014 ANA FITZNER, Varsity Show Reach Exceeds Its Grasp, Columbia Spectator, ‏3 במאי 2002 INTO THE GLOSS, Jenny Slate, Actress, Into the Gloss, ‏יוני 2014 Vulture, Vulture Interviews New Saturday Night Live Cast Member Jenny Slate, ‏11 בספטמבר 2009 Mike Agresta, Behind the Shell, Columbia College Today, ‏2011 Francesca Bacard, Jenny Slate gives birth to her first child, baby girl Ida Lupine, Page Six, ‏3 בפברואר 2021 Andy Swift, Muppet Babies Reboot: Jenny Slate to Voice the Iconic, Faceless 'Miss Nanny', TVLine, ‏6 בפברואר 2018